2007年12月31號夜晚7點，高清翡翠臺啟播，並製作《數碼電視新紀元》開播典禮，當晚7點半播出首個全高清自製節目《東張西望》，然後係TVB自製高清處境劇，緊接嘅係《翡翠高清首映禮》、《奧海城全城狂歡邁向2008》，同埋《「幻彩詠香江」除夕倒數》，以上節目都用全高清，無用增線技術，除咗《東張西望》嘅部分採訪片段，因為高清攝錄架生唔夠，唯有用標清攝錄器材拍攝。